cyanic-selkie/wikianc huggingface dataset:
Groothertog Konstantyn Nikolajewitsj van Rusland
Familiekrisis
In 1874 het nog ’n skandaal die familie getref: Konstantyn se oudste seun, groothertog Nikolai Konstantinowitsj, en sy minnares het drie waardevolle diamante van ’n ikoon in sy ma se slaapkamer gesteel. Op 24 jaar oud is hy skuldig bevind, waansinnig verklaar en vir die res van sy lewe na Sentraal-Asië verban. In 1879 is Konstantyn se jongste wettige kind, Wjatsjeslaf, skielik weens breinbloeding dood.
Beloselski-Belozerski-paleis
Geskiedenis
Die paartjie het nie self kinders gehad nie, maar was die peetouers van groothertog Dmitri Pawlowitsj, wat die paleis geërf het. Hy het dit aan die vooraand van die Russiese Rewolusie verkoop en twee jaar later is dit genasionaliseer. Dit het eers ’n streek-sowjet gehuisves tot dit in 1991 ’n munisipale kultuursentrum geword het. Dit is kwaai beskadig tydens die Tweede Wêreldoorlog, maar is in 1954 gerestoureer. Vandag word konserte daar gehou.
Sinode van Dordrecht
Bybelvertaling
Die Sinode het ook met 'n amptelike Nederlandse Bybelvertaling (Statebybel) uit die oorspronklike tale begin wat voltooi sou word in 1637. Vertalers is aangestel, en die State-Generaal is gevra om die projek te finansier. Dit het 'n blywende impak op Standaardnederlands gehad, wat op daardie tydstip groter aanvaarding begin kry het en 'n literêre tradisie begin ontwikkel het. Dit sou vir langer as drie eeue die standaardvertaling in Protestantse kerke bly, en word steeds in sommige susterkerke van die Nederduitse Gereformeerde Gemeentes en soortgelyke kleiner denominasies gebruik.
Energie
Hierdie uitwerkinge (beide potensieel en verwesenlik) kom in baie verskillende vorms voor; voorbeelde is elektriese energie wat in batterye gestoor is, die chemiese energie wat in 'n stukkie kos gestoor is, die termiese energie van 'n warmwaterverwarmer, of die kinetiese energie van 'n bewegende trein. Om energie eenvoudig as verandering of die potensiaal vir verandering te definieer veroorsaak egter dat baie voorbeelde van energie soos dit in die fisiese wêreld bestaan uitgelaat word. Energie kan nie slegs gebruik word om sigbare veranderinge teweeg te bring nie, maar kan ook gebruik word om veranderinge te keer, in welke geval waarneming van hierdie soort energie sonder hulpmiddels baie moeilik is. As mens byvoorbeeld na 'n standbeeld kyk wat 'n 50 kilogram gewig vashou is die teenwoordigheid van energie wat nodig is om dit moontlik te maak nie so voor die hand liggend nie. As mens self egter 'n 50 kilogram gewig vashou dan is die noodsaaklikheid vir energie dadelik duidelik! Mens kan die swaartekrag se uitwerking op jou voel wanneer jy die gewig beweeg en wanneer jy dit nie beweeg nie. Energie kan geredelik omgeskakel word vanaf een vorm na 'n ander; 'n mens kan byvoorbeeld chemiese energie in 'n battery omskakel na termiese energie deur die battery aan 'n elektriese verwarmer te koppel. In die voorbeeld van die gewig word die kinetiese energie van beweging omgeskakel na potensiële energie. As mens die gewig sou laat val word die potensiële energie weer omgeskakel na kinetiese energie as gevolg van die uitwerking van swaartekrag wat die gewig laat versnel. Die wet van die behoud van energie bepaal dat tydens hierdie omskakelings die hoeveelheid energie altyd dieselfde bly. Die begrip van energie is 'n kragtige beginsel in fisika en om die geldigheid daarvan te verseker het wetenskaplikes verskeie addisionele energievorme gedefinieer wat nie so maklik gemeet kan word deur die waarnemer sonder hulpmiddele nie.
Ander eenhede van energie
In cgs-eenhede is een erg gelyk aan 1 g cm2 s−2, gelyk aan 1,0×10−7 J. Die Britse eenhede/VSA eenhede vir beide energie en werk is die voet-pond, en een voet-pond is ongeveer 1,3558 J.
Kinetiese energie
In die vorm van 'n Taylorreeks, kan die relatiwistiese vergelyking geskryf word as volg:
Potensiële energie
Hierdie verwantskap demonstreer dat die krag tussen voorwerpe in die rigting van afnemende potensiële energie is, en dat die grootte van die krag proporsioneel is aan die mate waartoe die potensiële energie afneem. 'n Groot krag word geassosieer met 'n groot afname in potensiële energie, terwyl 'n klein krag geassosieer word met 'n klein afname in potensiële energie. Neem kennis van hoe die krag op 'n voorwerp geheel en al afhang van sy potensiële energie.
Energie = krag × afstand is:
Interne energie
Interne energie is die kinetiese energie geassosieer met die beweging van molekules en die potensiële energie geassosieer met die rotasie, vibrasie en elektriese energie van atome binne-in molekules. Interne energie is 'n kwantifiseerbare toestandsfunksie van 'n stelsel.
Berekening van werk/energie/arbeid
Werk (W) = Fx = 49.05 × 2 = 98.1 Nm = 98.1 J (Joule)
BIND
Kritiek
Soos Sendmail, WU-FTPD en ander stelsels wat terugdateer tot vroeëre laissez-faire tye op die Internet, het BIND 4 en BIND 8 'n groot aantal kwesbaarhede gehad ten opsigte van sekuriteit en word die gebruik van hierdie vroeëre stelsels ten sterkste afgeraai. BIND 9, wat geheel en al herskryf is, is 'n baie veiliger stelsel.
Nobelprys vir Chemie
Die akademie kondig die naam van die Nobelpryswenners jaarliks vroeg in Oktober aan, met die Nobelprys vir Chemie tradisioneel derde en op 'n Woensdag. Die prys word jaarliks in Stockholm, Swede, toegeken op 10 Desember, die herdenking van Nobel se dood. Tot en met 2021 is die prys aan altesaam 189 individue toegeken. Nog net agt vroue het dit gekry: Marie Curie en Irène Joliot-Curie in 1935, Dorothy Crowfoot Hodgkin in 1964, Ada Yonath in 2009, Frances Arnold in 2018, Emmanuelle Charpentier en Jennifer Doudna in 2020, asook Carolyn R. Bertozzi in 2022.
Neil McCallum (akteur)
Neil McCallum (20 Mei 1929 – 26 April 1976) was 'n Britse akteur, vervaardiger, en skrywer. Hy was bekend vir sy rolle in die rolprente Four Desperate Men (1959), The Devil's Disciple (1959), en The Woman Who Wouldn't Die (1965), en in die televisiereeks Sutherland's Law (1973).
Fern Andra
Fern Andra (24 November 1893 – 8 Februarie 1974) was 'n Amerikaanse aktrise, skryfster, en vervaardiger. Sy was bekend vir haar rolle in die rolprente Eine Motte flog zum Licht (1915), Ernst ist das Leben (1916), Zwei Menschen (1919), en Die Rache des Titanen (1919).
Fluistergewelf
'n Fluistergewelf is 'n ruimte wat die vorm van 'n sferoïed het, of dit benader deurdat sommige oppervlaktes soos die mure en gewelf ellipties gevorm is. As mens dan by een brandpunt staan kan mens 'n fluistergesprek voer met iemand wat by die ander brandpunt staan.
Dibeng
Dibeng (ook bekend as Deben) is 'n nedersetting in die Noord-Kaap, Suid-Afrika. Dit lê 26 km noordoos van Kathu op die oewers van die Gamagararivier.
Geneesmiddel
Doel
Baie min geneesmiddels kan werklik die oorsaak van 'n siekte heeltemal uit wis (kousale terapie). Dit gebeur wel met chemoterapeutiese middels en antibiotika, wat bakterieë vernietig en dus die oorsaak van die aansteeklike siekte verwyder. Baie geneesmiddels word egter gebruik om die simptome te onderdruk (simptomatiese terapie). Tussen die kousale en die simptomatiese geneesmiddels is daar 'n minder belangrike groep met 'n regulerende funksie, soos middels wat gebruik word om byvoorbeeld hoë bloeddruk en hormoonafwykings te behandel.
Dosis en toedieningswyse
As die dosis te laag is, kan die geneesmiddel gewoonlik nie goed funksioneer nie. As die dosis egter te hoog is, kan dit ernstige newe-effekte tot gevolg hê (toksiese dosis). 'n Dosis wat die pasiënt se dood kan veroorsaak, word 'n fatale (noodlottige) dosis genoem. Die verband tussen die dosis wat toegedien word en die reaksie wat dit op die liggaam sal hê, kan eksperimenteel bepaal word.
Verspreiding
Die deurlaatbaarheid van die plasenta met betrekking tot geneesmiddels wissel baie. Dit is egter 'n baie belangrike oorweging vir die geneesheer sowel as vir die swanger vrou, omdat sommige geneesmiddels afwykings in die embrio of die fetus kan veroorsaak. Nadat die geneesmiddel die bloedvate verlaat het, kan dit begin funksioneer op die plekke waar dit 'n reseptor teëkom. So 'n reseptor bestaan gewoonlik uit 'n groot molekule (gewoonlik 'n ensiem in die sitoplasma of in die selmembraan) waaraan die geneesmiddel gekoppel kan word. Hierdie koppeling veroorsaak 'n verandering in die sellulêre prosesse, wat daartoe lei dat die werking van die betrokke orgaan verander word.
Die konsentrasie van die geneesmiddel om die reseptor, sy affiniteit vir die reseptor en die intrinsieke werking van die geneesmiddel (dit is die uitwerking ná koppeling) bepaal die uitwerking daarvan op dié vlak. Sommige stowwe koppel wel aan die reseptor maar veroorsaak geen intrinsieke werking nie. So 'n stof belemmer dus die werking van die geneesmiddel omdat dit die reseptor beset: hierdie proses staan as mededingende antagonisme bekend.
Sumer
Geskiedenis
Die ekonomie wat in die streek ontstaan het, het die bevolking in staat gestel om tot destyds ongekende vlakke te styg. Die hoër bevolkingsdigtheid het op sy beurt ’n werkersmag en ’n verdeling van arbeid met gespesialiseerde kundigheid geverg. Terselfdertyd het die oorverbruik van die grond geleidelik gelei tot versouting en ’n ontvolking van die streek, en eindelik het die Akkadiërs van Middel-Mesopotamië dit oorgeneem.
Sumeriese kuns
Groter en duursamer geboue soos tempels is met leem gebou. Die leem is tot langwerpige blokke gevorm wat in die son drooggebak is. Die blokke is dan met leem gemessel en ook met leem gepleister. Die leemmure is aan die buitekant versier met steunbere (wigvormige stutmure), wat mettertyd hul ondersteunende funksie verloor en suiwer as versiering gedien het.
Hierdie versiering is aan die einde van die tweede millennium v.C. voortgesit in die geglasuurde bakstene wat deur die Assiriërs gebruik is. In die Uruk-tydperk (omstreeks 3500-2900 v.C.), veral die Jemdet Nasr-tydperk (omstreeks 3100-2700 v.C.), is ’n groot aantal tempels gebou. Die binnekant het uit ’n sentrale ruimte bestaan wat vanuit ’n ruimte aan die sykant betree is. Met ’n draai van 90 grade na links het ’n mens dan voor ’n altaar teen die kort muur te staan gekom, waarop ’n simbool of beeld van die godheid geplaas is. Enkele meters daarvoor kon offerandes gebring word.
Ook hier is verskillende tempels gevind wat bo-op mekaar gebou is. Die belangrikste een het in die tydperk 3000-2450 v.C. ontstaan. Die werklike heiligdom van die tempels is met verloop van tyd meer na die uiteinde van die gebou verplaas, waar dit minder toeganklik as voorheen was. Die Tempel van die Oog by Tell Brak dateer ook uit hierdie tydperk. Op die witgekalkte mure is koperlyste met afbeeldings van die Oog aangebring.
Beeldhoukuns
In die Ou Akkadiese tyd het die Sumeriese kuns ’n nuwe funksie gekry: die verheerliking van die vors. In hierdie tydperk is dan ook meer beeldhouwerk as religieuse bouwerk gedoen. Danksy die noukeurige inskripsies kan presies bepaal word uit watter tydperk die werk dateer. ’n Besonder indrukwekkende voorbeeld is die realistiese bronskopbeeld van Sargon van Akkad (omstreeks 2370 v.C.), wat by Nineve gevind is (Irakmuseum, Bagdad). Sargon se kleinseun, Naram-Sin (2254-2218 v.C.), is met sy seëvierende troepe uitgebeeld op die Oorwinningstele van Naram-Sin, wat in Susa gevind is.
Ontwikkeling van koningskap
Verskeie konings van die stad Uruk was die helde van bekende sages soos die Heldedig van Gilgamesj, wat ’n historiese agtergrond gehad het. Daar word vertel van die oorloë van koning Enmerkar en Lugalbanda teen die stad Aratta iewers in Persië, asook van die mislukte beleëring van Uruk deur die konings van Kisj tydens die bewind van Gilgamesj.
Aster Berkhof
Vroeë lewe
Van den Bergh is op 18 Junie 1920 in Rijkevorsel gebore. Hy gaan aanvanklik skool by die primêre skool in Rijkevorsel by waar sy vader 'n direkteur was. Na voltooiing van sy laerskoolloopbaan skryf hy in by die Klein Seminarie in Hoogstraten. Hy studeer vanaf 1938 tot 1942 filologie aan die Katolieke Universiteit van Leuven, en verwerf in 1946 'n PhD-graad in filosofie.
Vlieënde lemurs
Daar word gewoonlik net een familie met twee spesies erken:
Johannesburg-sirkelpad
Die pad vandag
Ten spyte van die feit dat tot 12 wye bane in sommige gebiede (ses bane in elke rigting), is die Johannesburgse sirkelpad dikwels opgehoop met verkeer. Die Gillooly-wisselaar, wat gebou is op 'n ou plaas, en die punt waar die N3 se Oostelike Verbypad en die R24 Lughawe Snelweg sny, mag die besigste wisselaar in die Suidelike Halfrond wees.
De Lama's
Patrick Lodiers is die aanbieder van die program, wat 'n kombinasie is van bekende en minder bekende teatersport-onderdele. Die belangrikste is improvisasie. De Lama's word egter gereeld ook gesien as 'n slap aftreksel van teatersport.
Messier 43
Messier 43 of M43 (ook bekend as NGC 1982 en De Mairan se Newel) is ’n H II-gebied in die sterrebeeld Jagter. Dit is voor 1731 deur Jean-Jacques Dortous de Mairan ontdek en Charles Messier het dit in sy katalogus van komeetagtige voorwerpe opgeneem.
Jean Cocteau
Jean Maurice Eugène Clément Cocteau (5 Julie 1889 – 11 Oktober 1963) was 'n Franse digter, romanskrywer, dramaturg, ontwerper, toneelskrywer, kunstenaar en rolprentvervaardiger. Cocteau is veral bekend vir sy roman Les Enfants Terribles (1929), asook die rolprente Blood of a Poet (1930), Les Parents terribles (1948), Beauty and the Beast (1946) en Orpheus (1949).
Biografie
Jean Cocteau sterf op 11 Oktober 1963, die dag nadat sy vriendin Édith Piaf oorlede is. Hy was 74 jaar oud.
Fontein
Teen die einde van die 19de eeu, toe binnenshuise loodgieterswerk die belangrikste bron van drinkwater geword het, het stedelike fonteine suiwer dekoratief geword. Meganiese pompe het swaartekrag vervang en het dit moontlik gemaak om water vir die fonteine te herwin en dit hoog in die lug in te spuit. Die Jet d'Eau in Genève-meer, wat in 1951 gebou is, skiet water  die lug in op. Die hoogste fontein ter wêreld is King Fahd's Fountain in Jeddah, Saoedi-Arabië, wat  bo die Rooi See opskiet.
Drinkfontein
'n Waterfontein of drinkfontein is ontwerp om drinkwater te voorsien en het 'n wasbak met voortdurend lopende water of 'n kraan. Die drinker buig af na die waterstroom en sluk water direk uit die stroom. Moderne binnenshuise drinkfonteine kan filters bevat om onsuiwerhede uit die water te verwyder en verkoelers om die temperatuur te verlaag. Waterfonteine word gewoonlik op openbare plekke aangetref, soos skole, rusareas, biblioteke en kruidenierswinkels. In baie jurisdiksies moet waterfonteine toeganklik wees vir rolstoele (deur horisontaal van die muur af uit te steek), en 'n ekstra laer eenheid vir kinders en kort volwassenes insluit.
Brood
Brood is 'n stapelvoedsel van kulture in Europa, Indië en die Midde-Ooste en word voorberei deur deeg te bak, te stoom of te braai. Brooddeeg bestaan uit ten minste meel en water; gewoonlik word daar ook sout bygevoeg asook 'n rysmiddel soos gis. Sommige brood bevat ook suiker, speserye, vrugte (soos rosyntjies, pampoen of piesangs), groente (soos uie of murgpampoen), neute, of sade (soos karwysaad, sesamsaad of papawersaad). Daar bestaan 'n enorm wye verskeidenheid brode, met voorkeure wat van streek tot streek verskil.
Geskiedenis
Omstreeks 8000 v.C. is graan steeds met stampers en vysels gemaal, en eers later is eenvoudige handmeule, wat van steen vervaardig is, in antieke Egipte ontwikkel. Daar is in dié tydperk reeds 'n verskeidenheid graansoorte verbou, maar aangesien suurdeeg en rysmiddels nog onbekend was, is meel uitsluitlik verwerk om plat brood te bak, soortgelyk aan huidige Indiese chapattis of Meksikaanse tortillas. Graanverbouing is tussen 5000 en 3700 v.C. in die vrugbare Egiptiese Nylvallei verder ontwikkel sodat graankos die stapelvoedsel van Egipte geword het van waar die kuns van graanverbouing en -verwerking tot ander wêrelddele soos Europa en die Balkanskiereiland versprei het.
Xining
Xining was vir meer as 2 000 jaar 'n belangrike ekonomiese stad aan die noordelike syroete en was tydens die Han-, Sui-, Tang- en Song-dinasties 'n vesting teen die nomadiese invalle vanuit die weste.
Shuko Akune
Shuko Akune is 'n Amerikaanse aktrise. Sy is bekend vir haar rolle in die televisiereekse E/R (1984), He's the Mayor (1986), Murphy Brown (1988), en The Steve Harvey Show (1996).
Monnikaasvoël
Habitat
Savanne en noordelike-bosveld.
Sewejarige Oorlog
Die konflik tussen Groot-Brittanje en Frankryk het in 1754–1755 uitgebreek, nadat die Britte omstrede Franse posisies in Noord-Amerika aangeval en honderde Franse handelskepe in beslag geneem het. Intussen het Pruise, 'n opkomende mag, met Oostenryk slaags geraak om oorheersing, binne en buite die Heilige Romeinse Ryk, in Sentraal-Europa.
Prostaatmassering
Prostaatmassering, in Engels ook prostate milking genoem (gewoonlik in ’n seksuele verband), is die massering van die prostaatklier by mans, vir óf mediese óf seksuele doeleindes.
Die prostaatklier, ook bekend as die P-kol (die manlike G-kol), is deel van die seksproses by mans en is noodsaaklik vir ejakulasie. Dit is net agter die rektale wand geleë en kan met die hand gestimuleer word. Vloeistof wat in die prostaatklier opgehoop het, word tydens orgasme uitgewerp.
Christian Heinrich Friedrich Hesse
Leraar aan die Kaap
Hy het van 1790 tot 1792 teologie aan die Universiteit van Göttingen studeer, voor hy 'n onderwyspos in Hannover aanvaar het. Nadat hy sy finale teologiese eksamen in 1799 met onderskeiding slaag, is hy aangestel as leraar van die Lutherse gemeente te Kaapstad, waar hy in September 1800 arriveer. Sy voertaal het hier geleidelik van Duits na Nederlands oorgeskakel. Ook in Kaapstad was hy by onderwyssake betrokke, en was naamlik die Lutherse Kerk se verteenwoordiger by, en een van sewe lede op die Raad van Scholarge, wat Kaapse onderwys onder voogdyskap van die Goewerneur bestuur het. Later was hy 'n paar jaar lank sekretaris van hierdie raad, waarvoor hy 'n regeringstoelaag ontvang het. Hy het oral aansien en toegeneëntheid geniet, hetsy by regeringsamptenare, gemeentelede of die algemene publiek. Met sy vertrek uit die Kaap in 1817 het lord Charles Somerset hom van 'n getuigskrif verskaf, waarin sy bydraes tot die British and Foreign Bible Society en die opvoeding van die koloniale jeug uitgelig is.
Remonstrante
Die Remonstrante (of die Broederskap van Remonstrante) is 'n Protestantse beweging wat in die vroeë 17de eeu van die Nederduits Gereformeerde Kerk weggeskeur het. Die vroeë Remonstrante het Jacobus Arminius gesteun en ná sy dood voortgegaan met die handhawing van sy oorspronklike siening teen die voorstanders van Calvinisme. Die Remonstrante is veroordeel deur die Sinode van Dordrecht (1618-1619) en het gevolglik 'n klein minderheid in Nederland gebly. In die middel van die 19de eeu is die Broederskap van die Remonstrante beïnvloed deur die liberale Nederlandse teologiese beweging.
Lys van psigiatriese geneesmiddel-ingrepe
Selektiewe serotonienheropnameblokkeerders
Selektiewe serotonienheropnameblokkeerders (SSHOBs) mag nie so effektief wees vir weerstandige depressie as die trisikliese antidepressante nie. Dit skyn of vroue beter reageer op SSHOBs as mans, en beter wanneer hulle nog premenopousaal is.
L-triptofaan
L-triptofaan is 'n voorloper in die metaboliese pad van 5-OH Triptofaan (serotonien) en dus intiem gemoeid met die ontstaan van depressie.
Reuserosyntjie
Die reuserosyntjie (Grewia hexamita) is 'n struik tot klein boom wat voorkom aan die kus van KwaZulu-Natal en noordwaarts tot by die Limpoporivier. Kenmerkend van die boom is dat die blare byna so breed is as wat hulle lank is. Die vrugte is groot en harig. Die boom se FSA-nommer is 460.
Liefde verlore
Afrikaanse woorde
My liefde lê in skerwe, ek weet nie wat ek wil: 'k sou liewerste wil sterwe, dan is't tog eenmaal stil, 'k sou liewerste wil sterwe, dan is't tog eenmaal stil."
Duitse woorde
Ich möcht’ als Spielmann reisen Weit in die Welt hinaus, Und singen meine Weisen, Und geh’n von Haus zu Haus. Und singen meine Weisen, Und geh’n von Haus zu Haus. Ich möcht’ als Reiter fliegen Wohl in die blut’ge Schlacht, Um stille Feuer liegen Im Feld bei dunkler Nacht. Um stille Feuer liegen Im Feld bei dunkler Nacht. Hör’ ich das Mühlrad gehen: Ich weiß nicht, was ich will — Ich möcht’ am liebsten sterben, Da wär’s auf einmal still! Ich möcht’ am liebsten sterben, Da wär’s auf einmal still!"
Yichang
Yichang (Chinees: 宜昌) is 'n stad in die Chinese provinsie Hubei met 'n bevolking van 4 039 000 in 2008.
R33 (Suid-Afrika)
Limpopo
Die R33 gaan vir 63 kilometer suidoos hiervan tot by die dorp Modimolle (voorheen bekend as Nylstroom) met sy binnekoms as Nelson Mandela-rylaan. Net na die Modimolle Korrektiewe Sentrum bereik die R33 'n 4-rigting-aansluiting met die R101-roete (Thabo Mbeki-rylaan) en gaan dan nog 11 km suidoos voort om die N1-tolroete te ontmoet (slegs 'n noord-afrit) net noord van sy Kranskop-tolplaza.
Mpumalanga
12 kilometer voor Piet Retief sluit die R33-roete by die N2-roete van Ermelo af aan en gaan suidwaarts deur Piet Retief. By die kruising met Krugerstraat sluit die R543-roete vanaf Wakkerstroom aan by die N2/R33-roetes suidwaarts tot by die 4de kruising, waar dit sy eie pad ooswaarts word na die grensdorp Mahamba, Eswatini.
KwaZulu-Natal
Van die N2-vurk af gaan die R33 45 km verder en steek die Pongolarivier in KwaZulu-Natal-provinsie oor, voor die dorpie Paulpietersburg, waar dit links en regs draai. Vanuit Paulpietersburg mik dit vir 48 km suidwaarts om die westelike eindpunt van die R69-roete en die verbygaande R34-roete in die dorp Vryheid te bereik.
Die R33 gaan dan vir twee kilometer saam met die R74-pad weswaarts deur Greytown voordat die R33 sy eie pad suidwaarts word. Die R33 strek nog 70 km verder, deur New Hanover, verby die Albert Falls-dam en wildreservaat, om die stad Pietermaritzburg binne te gaan, waar dit sy einde bereik by 'n kruising met die N3 nasionale hoofweg.
Cyriel Buysse
Biografie
Buysse trou in 1896 met die Nederlandse weduwee Nelly Dyserinck, en spandeer vervolgens sy winters in Den Haag in Nederland, waar sy seun René Cyriel in 1897 gebore is, terwyl hy die somermaande verwyl op sy landgoed in Afsnee, België.
Tydens die Duitse besetting van België in die Eerste Wêreldoorlog het Buysse in Nederland gebly. Hy het 'n aktiewe bydraer tot die koerant De Vlaamsche Stem geword. In 1918, na die wapenstilstand, keer hy terug na België waar sy talent nou alom erken word: hy ontvang die staatsprys vir letterkunde in 1921 en word in 1930 lid van die Koninklijke Vlaamse Academie voor Taal- en Letterkunde. In 1932 word hy deur koning Albert I van België tot die adelstand verhef (met die rang van baron), wat destyds 'n seldsame eer vir 'n skrywer was, en ironies gegewe die toon en onderwerp van sy boeke. Aangesien hy egter vier dae later oorlede is, kon hy nie die titel gebruik nie. In Oktober 1934 is sy weduwee Nelly Dyserinck ook tot die adelstand verhef.
Apollo-beheer en diensmodule
Ontwikkeling geskiedenis
Die totale koste vir die ontwikkeling van die BDM en eenhede geproduseer was $36.9 <abbr title="1,000,000,000">biljoen in 2016 dollers, aangepas van 'n nomiale totaal van $3.7 biljoen deur die NASA New Start Inflation Indices te gebruik.
Honiara
Honiara is die hoofstad en grootste nedersetting in die Salomonseilande en het 'n bevolking van 54 600 in 2003 gehad en 'n oppervlakte van 22 km².
Ioonenjin
Basiese Ontwerp
In elektrostatiese ioonenjins word onreaktiewe elemente soos argon, kwik of xenon geïoniseer deur hulle te bombardeer met elektrone wat deur 'n katode filament uitgestraal word. In sommige ander ontwerpe word die onreaktiewe elemente op ander maniere geïoniseer, soos bv. deur mikrogolwe. Die katione word dan versnel deur 'n hoëspanning elektriese veld met 'n katode rooster wat stroomaf geleë, die katione versnel dan deur die gapings in die rooster waarna hul hoë momentum hul toelaat om die katode se aantrekking te ontsnap en in 'n stroom die enjin verlaat. Die elektrone wat vroeër van die katodes verwyder was word dan stroomaf van die katode-rooster in die katioon-stroom gesprooi, dit laat dan die enjin neutraal.
Vlag van Saoedi-Arabië
Geskiedenis
Die Huis van Saoed, die regerende familie van Saoedi-Arabië, word lank reeds verbind met die Wahabisme. Die Wahabi’s het sedert die 18de eeu die sjahada op hul vlae gebruik. In 1902 het Abdulaziz Abdulrahman Al-Saoed, leier van die Huis van Saoed en toekomstige stigter van die Koninkryk van Saoedi-Arabië, ’n swaard tot hierdie vlag toegevoeg. Die ontwerp van die vlag is egter eers op 15 Maart 1973 gestandaardiseer en variante met twee swaarde en/of ’n wit vertikale baan aan die vlagpaalkant is dikwels gebruik. Teen 1938 het die het die vlag sy basiese voorkoms vorm aangeneem behalwe dat die swaard ’n ander ontwerp gehad het (met ’n krommer lem) en dat die sjahada meer van die vlag beslaan het.
Ekonomiese sektor
Primêre sektor (oerproduksie)
In die meeste ontwikkelende lande is 'n heelwat groter persentasie van die ekonomies aktiewe bevolking in die primêre sektor werksaam as in nywerheidslande, en daar bestaan 'n inverse korrelasie tussen die persentasie werknemers in die primêre sektor en die industriële ontwikkelingspeil van 'n land.
Histories evolusie
Selfs in moderne tye, ontwikkelende lande is geneig om meer op die eerste twee sektore te vertrou, in teenstelling met ontwikkelde lande.
Pieter de Bruin
regs|200px|duimnael|Pieter Frederik de Bruin.
Keëlsnit
Eksentrisiteit
Vir 'n ellips en 'n hiperbool kan twee brandpunt-direktriks kombinasies geneem word waar elkeen die selfde volle ellips of hiperbool verskaf. Die afstand van die middelpunt na die direktriks is {a}\over{e}, waar a die semi-hoofas van die ellipse is, of die afstand van die middelpunt na die bopunte van die hiperbool. Die afstand van die middelpunt na 'n brandpunt is ae.
18 Augustus
18 Augustus is die 230ste dag van die jaar in die Gregoriaanse kalender (231ste in skrikkeljare). Daar volg nog 135 dae in die res van die jaar.
Clathria poecilosclera
Clathria poecilosclera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Konflik (proses)
Definisies
Gebou daarop dat die voorgestelde definisie van konflik deur Rakhim "'n interaktiewe proses gemanifesteer is in onverenigbaarheid, meningsverskil of onenigheid binne of tussen sosiale entiteite." Rakhim merk ook dat konflik beperk kan word tot een individu wat in stryd is binne homself (die intrapersoonlike konflik).
Foutiewe toeskrywing
Tydens die konflik, verduidelik mense hul teenstanders se optrede in maniere wat die probleem vererger. 'n Fondamentele erkennings fout kom voor wanneer 'n mens aanvaar dat dit die teenstanders se gedrag was wat veroorsaak word deur persoonlike (dispositioneel) eerder as situasionele (omgewings) faktore. Wanneer konflik vir 'n rukkie voortduur, kan teenstanders besluit dat hierdie konflik onregeerbaar is. Mense verwag gewoonlik onregeerbare konflikte is lank, intense en baie moeilik om te los.
Konflik bemiddeling
Die bemiddelaar kan ook hulp aanbied in die verfyning van oplossings en die maak van teenoffers tussen die lede, die aanpassing van die tyd en plek van vergaderings, sodat hulle wedersyds bevredigend is vir beide partye (Forsyth, 2006).
Volgens Forsyth (2006), is daar drie groot bemiddelings benaderings: Inkwisitoriese proses - in hierdie proses vra die bemiddelaar elkeen van die disputants 'n reeks vrae, oorweeg beide stelle terugvoering en kies dan 'n stel verpligte oplossings vir die lede. Die inkwisitoriese proses is die minder gewilde benadering tot bemiddeling.
Domeinnaamstelsel
Geskiedenis van die DNS
Die praktyk om 'n naam te gebruik as 'n meer leesbare weergawe van 'n masjien se numeriese adres op 'n netwerk het selfs TCP/IP voorafgegaan en dateer uit die dae van ARPAnet. Destyds is 'n ander stelsel gebruik aangesien DNS eers in 1983 ontwikkel is, kort nadat TCP/IP vir die eerste keer uitgerol is. Met die ouer stelsel het elke rekenaar op die netwerk 'n lêer genaamd HOSTS.TXT gelees vanaf 'n rekenaar by 'n instansie genaamd SRI. Die HOSTS.TXT-lêer het die numeriese adresse met die ooreenstemmende naam verbind.
'n Hosts-lêer bestaan steeds op die meeste moderne bedryfstelsels, hetsy by verstek of deur konfigurasie, en stel gebruikers in staat om 'n IP-adres (bv. 192.0.34.166) te spesifiseer om vir 'n gasheernaam (bv. example.net) te gebruik, sonder om van die DNS gebruik te maak. Teenswoordig (2007) word die hosts-lêer hoofsaaklik gebruik om DNS-foute na te speur of om plaaslike IP-adresse met meer leesbare name te verbind. Stelsels wat op 'n hosts-lêer gebaseer is het inherente beperkinge aangesien elke rekenaar wat met 'n rekenaar wil kommunikeer waarvan die adres verander het hul hosts-lêer sal moet opdateer.
In 1984, het vier studente verbonde aan die Universiteit van Kalifornië, Berkeley - Douglas Terry, Mark Painter, David Riggle en Songnian Zhou - die eerste implementering vir Unix geskryf, en is daarna deur Ralph Campbell onderhou. In 1985 het Kevin Dunlap van DEC diet grootliks oorgeskryf en dit herdoop tot BIND. Mike Karels, Phil Almquist en Paul Vixie het BIND sedertdien onderhou. BIND is in die vroeë negentigs op die Windows NT beskikbaar gemaak.
Hoe die DNS teoreties werk
'n Program (resolver) soek die inligting op wat met die node verband hou. 'n Resolver kommunikeer met naambedieners deur standaard DNS-versoeke te stuur, en ontvang dan die anwoord vanaf die DNS. Die program itereer dikwels deur verskeie naambedieners om die benodigde inligting te kry. Ander resolver-programme werk eenvoudig deur slegs met 'n enkele naambediener te kommunikeer. Sulke resolver-programme maak staat op 'n rekursiewe naambediener om die inligting vir hulle te verkry.
Georgetown, Kaaimanseilande
Georgetown is die hoofstad en grootste stad van die Kaaimanseilande, 'n oorsese gebied van die Verenigde Koninkryk in die Karibiese See. Die stad het 'n bevolking van 28 836 in 2007 gehad en 'n oppervlakte van 29 km².
Gereformeerde kerk Dullstroom
duimnael|regs|160px|Ds. Adriaan van der Walt, leraar van 1958 tot 1962 in kombinasie met Belfast.
Orionnewel
Algemene inligting
Die newel is met die blote oog sigbaar, selfs in gebiede met effense ligbesoedeling. Dit is die middelste "ster" in die swaard van die Jagter, wat die drie sterre suid van die Jagter se Belt is. Mense met goeie sig kan sien die "ster" lyk wasig en deur ’n verkyker of klein teleskoop is die newelagtigheid nog duideliker sigbaar.
Geskiedenis
In 1865 het die Engelse amateur-sterrekundige William Huggins bewys die newel bestaan, nes ander newels wat hy bestudeer het, uit "helder gas". Op 30 September 1880 het Henry Draper ’n foto met ’n beligting van 51 minute van die newel geneem. Op foto's van Andrew Ainslie Common van Londen kon sterre en newel-detail gesien word wat te flou was om met die blote oog te sien.
In 1931 het Robert J. Trumpler opgemerk dat die dowwer sterre naby die Trapesium ’n sterreswerm vorm, en hy het dit die naam Trapesium-sterreswerm gegee. Gebaseer op magnitudes en spektraaltipes het hy bereken die swerm is sowat 1 800 ligjare van die Aarde af. Dit was drie keer verder as die ramings van daardie tyd, maar nader aan moderne berekenings.
Struktuur
Die hele Orion-newel strek oor 1° van die naghemel en sluit in interstellêre gas- en stofwolke, sterreswerms, H II-gebiede en refleksienewels.
Evolusie
Interstellêre wolke soos die Orion-newel word regdeur sterrestelsels soos die Melkweg aangetref. Hulle begin as swaartekraggebonde klonte koue, neutrale waterstof, vermeng met spore van ander elemente. Die wolk kan ’n massa van honderdduisende sonmassas hê en oor honderde ligjare strek. Die swak druk van die gas in die wolk vorm ’n teenwig vir die klein swaartekrag wat die wolk kan laat inplof.
Rambynas
Rambynas (Litaus: Rambynas of Rambyno kalnas, Duits ook Rombinus) is 'n heuwel op 'n hoogte van sowat 46 meter wat in 'n rivierkronkel van die Nemunas in die vroeëre streek Memelland (Wes-Litaue) naby die grens met die Russiese Kaliningrad-oblast geleë is. Die heuwel maak deel uit van die Gewestelike Rambynas-park. Nabygeleë nedersettings sluit Pagėgiai en Tauragė in Litaue en Neman en Sovetsk in die Russiese eksklawe Kaliningrad-oblast in.
Byekorf-sterreswerm
Die sterreswerm het meer sterre as die meeste ander nabygeleë swerms en kan met die blote oog as ’n newelagtige voorwerp gesien word. Dit is reeds sedert Klassieke tye bekend; die 2de-eeuse sterrekundige Ptolemeus het dit genoem "die newelagtige massa in die bors van die Kreef" en dit was een van die eerste voorwerpe wat Galileo met sy teleskoop bestudeer het.
Amy Wren
Amy Wren (gebore 5 Februarie 1990) is 'n Engelse aktrise. Sy is bekend vir haar rolle in die rolprent Wuthering Heights (2011) en in die televisiereekse Silk (2011) en The Last Kingdom (2015).
Pieter Venter
Herkoms
Hy was die sewende kind uit die tweede huwelik van Jan Adriaan Venter (Tulbagh, 16 Februarie 1779 – Bloemfontein, 19 Mei 1870), met Margaretha Johanna Venter (Swellendam, 15 Maart 1791 – Colesberg, 22 Mei 1854). Sy oudste suster was Hester Venter (1811–1869), die moeder van ds. Louw du Plessis en grootmoeder van prof. J.A. du Plessis. Sy broer Koos Venter was Volksraadslid in die Oranje-Vrystaat en nog ’n broer, Sarel, was predikant van die Gereformeerde kerk Bethulie onder wie se leiding die kerk aldaar geskeur het. Hul vader was saam met Hester Venter en haar man, I.D. du Plessis) in 1860 stigters van die Gereformeerde kerk Colesberg. Pieter Venter het 11 sibbes gehad en sewe halfsibbes, uit sy vader se eerste huwelik, met Aletta Sophia Bezuidenhout.
Krag
Krag (in terme van fisika) word gedefinieer as enige oorsaak wat 'n liggaam van massa laat versnel. Die versnelling van die liggaam is in direkte verhouding met die krag in klassieke Newtoniese fisika. Die verhouding is deur Isaac Newton bestudeer en daaruit het hy sy tweede wet van beweging geformuleer.
Die SI-eenheid vir krag is dus vernoem na Sir Isaac Newton die Engelse wetenskaplike en staan bekend as slegs 'n newton (simbool "N"). Aangesien dat die naam van die eenheid nie 'n eienaam is nie, begin dit met 'n klein letter (behalwe by die begin van 'n sin) maar aangesien dat dit na 'n persoon vernoem is, is die simbool 'n groot letter.
NG gemeente Groot Marico
Die gemeente is gestig in 1946. Die kerkgebou is geleë in Kerkstraat, Groot Marico. In 2013 was die leraar die pastorale hulp ds. A.J. Bezuidenhout. Daar was in daardie jaar 22 doop- en 106 belydende lidmate. Volgens die syfers in die NG Kerk se 2021-Jaarboek het dit daarna afgeneem tot agt en 73.
Gaudeamus igitur (Kom nou, kêrels)
Woorde
Kom nou, kêrels, laat ons sing, skuif die boeke nou opsy! Kom nou, kêrels, laat ons sing, skuif die boeke nou opsy! Al die bitter jer'miades, al die skandes en die skades van die bloktyd is verby, van die bloktyd is verby.
Bambi
Bambi is 'n animasiefliek deur Walt Disney wat in 1942 vervaardig is. Die hoofkarakter is 'n fraai, saggeaarde witsterthertjie met dieselfde naam. Die ﬂiek word veral onthou omdat dit so hartseer is. Dit was Disney se vyfde tekenprent.
Joost van der Westhuizen
Lewensloop
Van der Westhuizen is op 20 Februarie 1971 in Pretoria gebore. Hy was een van die drie seuns van Gustav en Mariana van der Westhuizen. Sy ouer broer is Pieter (gebore 18 Oktober 1969) en die jonger een Gustav (5 Mei 1978). Nadat hy sy skoolloopbaan aan die Hoërskool FH Odendaal in sy geboortestad voltooi het waartydens hy in sy standerd 9-jaar as lid van Noord-Transvaal se span aan die Cravenrugbyweek deelgeneem het, het hy vir 'n B.Comm aan die Universiteit van Pretoria ingeskryf, wat hy in 1992 behaal het.
Epaminondas
Die Romeinse redenaar Cicero het hom verklaar as die "die voorste man van Griekeland", alhoewel Epaminondas in moderne tye tot relatiewe onbekendheid verval het. Die veranderinge wat Epaminondas oor die Griekse politieke orde teweegebring het, het hom nie lank oorleef nie, aangesien die kringloop van 'n verskuiwende oorhand en nuwe alliansies onverpoosd voortgeduur het. 'n Blote sewe en twintig jaar na sy dood, is 'n wederstrewige Thebe deur Alexander die Grote verpletter. Gevolglik word Epaminondas – wat in sy tyd geloof is as 'n idealis en bevryder – vandag hoofsaaklik onthou vir 'n dekade (371 tot 362 v.C.) van krygstogte wat die krag van die groot Griekse landmagte getap het en die weg gebaan het vir die Makedoniese verowering.
Henry Mollison
Henry Mollison (21 Februarie 1905 – 19 Julie 1985) was 'n Britse akteur. Hy was bekend vir sy rolle in die rolprente Regal Cavalcade (1935), Hell's Cargo (1935), Drake the Pirate (1935), en Whisky Galore! (1949).
Lea Vivier
Sy het ook haar Graad 8 Spraak en Drama opleiding by Trinity Kollege in Londen voltooi. Sy was een van vier kinders en haar ma het ŉ groot rol in haar lewe gespeel, asook haar loopbaan omdat sy ŉ drama onderwyser was. Haar suster, Trix Vivier, is ook ŉ aktrise.
Bonnie Wright
Bonnie Wright (gebore 17 Februarie 1991) is 'n Engelse aktrise, regisseuse, en skryfster. Sy is bekend vir haar rolle in die rolprente Harry Potter and the Goblet of Fire (2005), Harry Potter and the Order of the Phoenix (2007), Harry Potter and the Half-Blood Prince (2009), en Harry Potter and the Deathly Hallows: Part 2 (2011).
Clathria primitiva
Clathria primitiva is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Groot Markplein van Brussel
Ontstaan
Teen hierdie tyd was die plein reeds ook 'n politiese sentrum waar vergaderings gehou is, onthoofdings plaasgevind het en waar hertoë, konings en keisers amptelik ontvang is. In 1523 is die eerste Protestantse martelaars, die monnike Hendrik Voes en Jan Van Eschen, hier deur die Inkwisisie op die brandstapel tereggestel. Veertig jaar later is die grawe Egmont en Horn, teenstanders van die berugte hertog Alva, hier onthoof.
Noordweste
Die gebou is in 1901-1902 aansienlik herbou en voorsien van borsbeelde van Sint Hubertus en Karel II, Koning van Spanje.
Suidweste
Ná die bombardering van 1695 is Die Swaan herbou met behulp van finansier Pierre Fariseau (hy het ook sy monogram aan hierdie Vlaamse Barokhuis laat aanbring). Die Slagtersgilde het die huis in 1720 gekoop om hulle gildehuis hier te vestig, maar is 'n eeu later, in 1830, in 'n herberg omskep. Hier het die Duitse filosowe Karl Marx en Friedrich Engels hulle Manifes van die Kommunistiese Party in 1847 geskryf.
Spraaksintese
Teks-na-spraakstelsels
Teks-na-spraakstelsels (text-to-speech oftewel TTS in Engels) bestaan uit twee komponente, eerstens 'n komponent wat verantwoordelik is vir die ontleding van teks (teksanalise komponent) en tweedens 'n komponent wat die sintese van oudio seine wat spraak voorstel moontlik maak (seinverwerking of spraakseinsintese komponent).
Eva Walter
Skryfwerk
Vier vriendinne is die eerste Afrikaanse skoolverhaal en beeld die tipiese koshuislewe van die tyd uit. Hierdie verhaal word aanvanklik in Die Fakkeldraers, kinderblad van Die Boerevrou, gepubliseer. Vakansie tye is ’n bundel met sketse en stories oor verskillende vakansiebestemmings, wat byeengebring is uit bydraes wat voorheen in publikasies soos Spoorwegtydskrif, Die Volkstem, Die Huisgenoot en Die Boerevrou verskyn het.
Clathria rarispinosa
Clathria rarispinosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Federal Bureau of Investigation
Begroting, missie en prioriteite
3. Beskerm die Verenigde State teen kubergebaseerde aanvalle en hoë-tegnologie-misdade
8. Bestry ernstige geweldsmisdaad
Organisasiestruktuur
• FBI menslikehulpbronne-tak
Bing Crosby
Lewensloop
Crosby is op 14 Oktober 1977 in Alcobendas, Madrid aan 'n hartaanval oorlede. Hy was 74 jaar oud.
Kokanje
Kokanje was die denkbeeldige land waar die moeilike lewe van die lyfeienes op die landgoedere van die edelmanne nie bestaan het nie. Die verhale wat die Middeleeuse landarbeiders aan mekaar vertel het, het gedien as ‘n ontvlugting uit hul lewensomstandighede.
NG gemeente Glaudina
Afstigting
Plaaslike invloedryke persone het die wiel weer aan die rol gesit, veral toe ’n sekere lidmaat, vir wie dit moeilik geval het om die kerk te bereik, die gedagte uitgespreek het dat sy kinders nou maar sonder ’n kerk moes opgroei. Die Sinode van 1934 het die stigting aangehelp. Die plaas Vleeschkraal het vanweë sy sentrale ligging voorkeur geniet bo die destydse spoorweghalte, Migdol. Onder leiding van David Marais, skoolhoof op Vleeschkraal, en Pieter Gideon van Zyl, eienaar van die plaas Vleeschkraal, is 'n stigtingskommissie in die lewe geroep wat uit die volgende persone bestaan het: Gert J. Coertze (voors.), Pieter G. van Zyl, Hendrik P. Els, Sarel H. van Vuuren, Jonathan Blom, P. van der Merwe en David Marais (sekr.) 'n Waarborg van oor die £300 en die name van ongeveer 400 mense het spoedig op 'n lys verskyn. Die heer Pieter G. van Zyl het ook twee morge grond as 'n geskenk aan die gemeente gegee.
Beginjare
Die eerste predikant van die gemeente, prop. J.P. Strümpfer, is op 27 Februarie 1937 alhier bevestig. In 1945 volg ds. Christopher Murray hom op. Daarna volg ds. U.S.A. Robertson (1946–'49). Die volgende leraar, ds. S.A. Fourie, is op 28 Januarie 1950 as proponent hier bevestig.
Giorgi Margwelasjwili
Politieke loopbaan
In 2008 het hy lid geword van die raad van adviseurs van die vorige parlementêre voorsitter, Nino Boerdjanadze, se Stigting vir Demokrasie en Ontwikkeling. Teen 2012 het hy Saakasjwili se regering gekritiseer. Hy het die Georgiese Droom-koalisie van Bidzina Iwanisjwili openlik gesteun, maar was nie regstreeks betrokke by die koalisie se verkiesingsveldtog nie.
Coritiba Foot Ball Club
Doelwagters
01. Rafael Martins 12. Bruno 84. Wilson 89. William Menezes
Chiang Mai
Chiang Mai (wat "Nuwe Stad" in Thai beteken) is in 1296 gestig as die nuwe hoofstad van Lan Na, wat die voormalige hoofstad, Chiang Rai, opvolg. Die stad se ligging aan die Pingrivier ('n groot sytak van die Chao Phrayarivier) en sy nabyheid aan groot handelsroetes het bygedra tot die historiese belangrikheid daarvan.
Max Planck
Lewensgeskiedenis
Max Karl Ludwig Planck is op 23 April 1858 gebore in Kiel. Sy pa was 'n bekende juris en professor in die regte. Beide sy oupas was ook hoogleraars. Op sestienjarige ouderdom begin hy fisika bestudeer aan die Universiteit van München.
Chiang Mai
Die stadsmunisipaliteit is onderverdeel in vier khwaeng (kieswyke): Nakhon Ping, Sriwichai, Mengrai en Kawila. Die eerste drie is op die westelike oewer van die Pingrivier, en Kawila is op die oostelike oewer. Nakhon Ping-distrik sluit die noordelike deel van die stad in. Sriwichai, Mengrai en Kawila bestaan onderskeidelik uit die westelike, suidelike en oostelike dele. Die middestad—binne die stadsmure—is meestal binne Sriwichai-wyk. Mangrai het Chiang Mai in 1294 gestig  op 'n terrein wat die Lawa-mense Wiang Nopburi genoem het.
Persingen
Persingen is ’n nedersetting in die munisipaliteit Berg en Dal in die provinsie Gelderland in Nederland.
Foto
Geskiedenis
Die eerste permanente foto, 'n afskrif van 'n ets, is gemaak in 1822 met behulp van die bitumen-gebaseerde "heliografie" proses wat ontwikkel is deur Nicéphore Niépce. Die eerste foto's van 'n werklike wêreldse toneel, is gemaak met behulp van 'n kamera obskura, maar Niépce se proses was nie sensitief genoeg vir die praktiese toepassing nie - kamera blootstelling wat vir ure of selfs dae kon duur was nodig vir die proses. In 1829 het Niépce in 'n vennootskap met Louis Daguerre getree en die twee het saam 'n soortgelyke, maar meer sensitief en verbeterde proses ontwikkel.
Tipes foto's
Nie-digitale foto's is vervaardig in 'n twee-stap-chemiese proses. In die proses vang die lig-sensitiewe film die negatiewe beeld op (ligte en donker dele word omgekeer). Om 'n positiewe beeld te maak, moet die negatiewe beeld eers gedruk word op fotografiese papier. Om die negatiewe beelde op transparant film te druk, is hoe rolprent films vervaardig word.
Hantering en versorging
Dit is die beste om te laat foto's plat op die tafel te plaas wanneer daar na dit gekyk word. Dit moenie opgetel word vanaf 'n hoek nie. Elke keer wanneer die foto buig, kan die emulsie binne dit breek. Om foto's in plastiek sakkies/koeverte te plaas, maak dit makliker om te hanteer. Wanneer die argifaris wel aan die foto moet raak sonder die plastiek omhulsel, is dit belangrik om handskoene te dra, om die risiko van olie en vuil hande uit te skakel.
Slang
Bou
Vanweë hierdie aanpassings kan slange prooi wat baie groter as hul eie koppe is, insluk. Die meeste slange het 'n groot aantal geboe, skerp tande waarmee die prooi vasgehou word, maar waarmee hulle nie kan byt of kou nie. Sommige slange het spesiaal vergrote giftande. Hierdie giftande het 'n groef of gleuf waarin gif uit spesiale gifkliere uitgeskei word. Hierdie giftande kan agter in die bek, ongeveer onder die oë, of voor in die bek geleë wees.
Sintuie
Die gesplete tong van slange vorm saam met 'n spesiale sintuigorgaan in die verhemelte, die orgaan van Jacobson, die reuksintuig. Die tong word voortdurend deur 'n spesiale opening in die lippe uitgestoot en ingetrek. Reukdeeltjies kleef daardeur aan die tong vas en wanneer die tong ingetrek word, word dit teen die orgaan van Jacobson gedruk, wat dan die reuk interpreteer. Hierdie sintuig funksioneer dus as 'n soort kombinasie van 'n tas- en 'n reukorgaan.
Voortplanting
Die gif van die adders (familie Viperidae) is hoofsaaklik sitotoksies en haemotoksies van aard. Die gif veroorsaak afbraak van die weefsel en gaan gewoonlik gepaard met hewige pyn en swelling. Omdat die gif baie stadiger werk, tree die dood selde binne 24 uur in, en behandeling van die byt is dus nie so dringend soos by die slange met neurotoksiese gif nie. Dikwels lei vertragings in behandeling egter tot gangreen van die weefsels rondom die bytplek en die gevolglike verlies van die ledemaat wat gebyt is.
Die behandeling van slangbyt verskil na gelang van die tipe gif wat ingespuit is. Wanneer 'n neurotoksiese gif betrokke is, is dit belangrik dat die gif verhinder moet word om by die lewensnoodsaaklike senuwees uit te kom. Die belangrikste noodmaatreëls wat getref kan word, is die afbind van die gebyte ledemaat met 'n toerniket en 'n inspuiting met 'n groot hoeveelheid serum. Waar sitotoksiese of hemotoksiese gif betrokke is, moet 'n toerniket nie gebruik word nie, omdat dit die verspreiding van die gif beperk en die skade aan die weefsel rondom die bytplek vererger.
Carol Arthur
Carol Arthur (gebore 4 Augustus 1935) is 'n Amerikaanse aktrise. Sy is bekend vir haar rolle in die rolprente Blazing Saddles (1974), Robin Hood: Men in Tights (1993), Dracula: Dead and Loving It (1995), en Intrepid (2000).
Vlag van die Verenigde State
Simboliek
Een van die mees gebruikte Amerikaanse simbole is die Amerikaanse vlag. Vir baie inwoners van die Verenigde State verteenwoordig die vlag alle vryhede en regte wat in die Grondwet van die Verenigde State (die sg. handves van Regte ( Bill of Rights) vervat word en bied dit ook veral individuele vryhede soos uiteengesit in die Amerikaanse Onafhanklikheidsverklaring.
Die vyftig sterre op die vlag verteenwoordig die 50 Amerikaanse deelstate en die dertien bane verteenwoordig die oorspronklike dertien kolonies wat teen die Britse Monargie gerebeleer het en sodoende die eerste dertien state van die Unie geword het.
Ontwerp
Die basiese ontwerp van die huidige vlag word gespesifiseer deur die Vierde Titel van die Kode van die Verenigde State; daar word ook bepaal hoe nuwe sterre vir nuwe state verteenwoordig moet word. Die uiteensetting gee die volgende waardes:
Wim Vorster
Wim Vorster (1949- ) is ’n Afrikaanse akteur, skrywer en dramaturg.